Օ, ոչ, կարծում եմ՝ այստեղ եմ արդեն հինգերորդ անգամ: Դեսպանի պաշտոնը թողնելուց հետո ես Հայաստան եմ վերադարձել նվազագույնը տարին մեկ անգամ: Դա մասամբ կապված է հանգամանքի հետ, որ ես Բեռլինում գործող «Հայ-գերմանական ֆորում» կազմակերպության նախագահության անդամ եմ, նաեւ Բրյուսելում գտնվող «Հայաստանի եվրոպացի բարեկամներ» ՀԿ-ի խորհրդի կազմում եմ: Իմիջիայլոց, քանի որ այժմ այլեւս պետական ծառայության մեջ չեմ, ուրախալի հնարավորություն եմ վայելում նաեւ Ղարաբաղ այցելելու: